《月夜江行次权文公韵》
明代·王缜

新正月生魄，清风透孤襟。因向江湖游，复见天地心。

野梅弄箫笛，石溜鸣虞琴。浩歌兴正浓，不觉更夜深。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。